Publication: Magyar Közlöny
Issue: MK-1999-47 (Year: 1999, Number: 47)
Era: 1990-2004
Section: szervek hivatásos állományú tagjainak szolgálati viszonyáról szóló 1996. évi XLIII. törvény 37. § (1) és 302. § (1) és
Paragraph Index: 93

1. A szakmai vizsga részei A szakmai vizsga írásbeli, gyakorlati és szóbeli vizsgarészekből áll. Az írásbeli vizsgarészen a tantárgyak egészét átfogó összetett írásbeli vizsgafeladatokat kell megoldani a vizsgázóknak. Az írásbeli vizsgatételeket az igazságügy-miniszter adja ki. A gyakorlati vizsgarészen a tantárgyak tartalmát komplexen kifejező gyakorlati feladatokat kell megoldani a vizsgázóknak. A gyakorlati vizsgarész feladatait a szakmai vizsgát szervező intézmény dolgozza ki, és a vizsga megkezdése előtt a vizsgabizottság elnöke a szakmai szervezet képviselőjével egyetértésben hagyja jóvá. A szóbeli vizsgarészen a vizsgázók az igazságügy-miniszter által meghatározott tételek alapján adnak számot tudásukról. A vizsgarészek tantárgyai és időtartama Az írásbeli vizsga tantárgyai és időtartama: — Jogi ismeretek 180 perc. — Szolgálati ismeretek 120 perc. A gyakorlati vizsga tantárgyai és időtartama: — Biztonsági ismeretek. — Rendvédelmi közelharc. Az életszerű szituációk gyakorlati megoldására a felkészülés maximum 30 perc. A szóbeli vizsga tantárgyai és időtartama: — Biztonsági ismeretek. — Nevelési ismeretek A vizsgázónak minden tantárgyból egy-egy kérdést kell megválaszolnia. Tantárgyanként a feleletre maximálisan 5—10 perc fordítható.

Source: https://magyarkozlony.hu/hivatalos-lapok/763cfb17331e5da1ef5339d0d89c7c70eaf5d805/dokumentumok/176be3983e6dcbb5d5086a1c4d2106210a533d73/letoltes